CELEX: 62016TN0716
Language: fi
Date: 2016-10-10 00:00:00
Title: Asia T-716/16: Kanne 10.10.2016 – Pfizer ja Pfizer Santé Familiale v. komissio

12.12.2016   
            
            
               FI
            
            
               Euroopan unionin virallinen lehti
            
            
               C 462/29
            
         Kanne 10.10.2016 – Pfizer ja Pfizer Santé Familiale v. komissio
   (Asia T-716/16)
   (2016/C 462/38)
   Oikeudenkäyntikieli:englanti
   
      Asianosaiset
   
   
      Kantajat: Pfizer Ltd (Sandwich, Yhdistynyt kuningaskunta) ja Pfizer Santé Familiale (Pariisi, Ranska) (edustajat: asianajaja L. Catrain González ja E. Wright, barrister-at-law)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan tiettyjen tavaroiden luokittelusta yhdistettyyn nimikkeistöön 8.7.2016 annetun komission täytäntöönpanoasetuksen (EU) 2016/1140 (EUVL 2016, L 189, s. 1)
            
         
               —
            
            
               velvoittamaan Euroopan komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat yhteen kanneperusteeseen, jonka mukaan Euroopan komissio on rikkonut yhdistettyä nimikkeistöä, koska se ei ole noudattanut täsmällistä järjestystä, josta määrätään tavaroiden luokittelemista koskevan yhdistetyn nimikkeistön I osassa olevan A luvun yleisissä tulkintasäännöissä.
   
               —
            
            
               komissio teki oikeudellisen virheen, kun se sovelsi yleissääntöä 3 sellaisen tavaran luokittelemiseksi, jota ei ensi näkemältä voida luokitella yhdistetyn nimikkeistön kahteen tai useampaan tariffinimikkeeseen, ja
            
         
               —
            
            
               komissio teki toisen oikeudellisen virheen, kun se sovelsi yleissääntöä 3(b) soveltamatta yleissääntöä 3(a), jossa annetaan etusija yksityiskohtaisempiin nimikkeisiin luokittelulle.